जालंधर//(24-10-2018)- बीते कई सालों से नगर निगम को करीब 90 किरायेदारों से निगम की संपत्ति का किराया नहीं मिला है। निगम प्रशासन के मुताबिक तहबाजारी ब्राच की ओर से 90 डिफाल्टरों को नोटिस जारी किए जा चुके हैं। इसके बावजूद अभी तक अधिकतर किराएदारों ने किराया जमा नहीं कराया है।तहबाजारी ब्राच के सुपरिटेंडेंट मंदीप सिंह ने बताया कि करीब एक महीने पहले डिफाल्टरों को नोटिस जारी किए गए थे। इसमें 45 दुकानदार हैं, जबकि अन्य निगम की विभिन्न संपत्तियों के डिफाल्टर हैं, जिनमें पेट्रोल पंप भी शामिल हैं। नोटिस जारी करने के बाद निगम को करीब 70 लाख रुपये का राजस्व प्राप्त हुआ है। अभी भी किराएदारों पर तीन करोड़ रुपये से अधिक का राजस्व बकाया है।